
 6.4.2016
 BG
 Официален вестник на Европейския съюз
 L 89/8
 РЕГЛАМЕНТ ЗА ИЗПЪЛНЕНИЕ (ЕС) 2016/535 НА КОМИСИЯТА
 от 5 април 2016 година
 за изменение на приложение II към Регламент (ЕС) No 206/2010 по отношение на вписването за Сингапур в списъка на трети страни, територии или части от тях, от които е разрешен вносът в Съюза на прясно месо
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, параграф 1, първа алинея и параграф 4 и член 9, параграф 4 от нея,
 като взе предвид Регламент (ЕО) No 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (2), и по-специално член 11, параграф 1 и член 16 от него,
 като взе предвид Решение 97/132/ЕО на Съвета от 17 декември 1996 г. относно сключването на Споразумението между Европейската общност и Нова Зеландия относно санитарните мерки, приложими за търговията с живи животни и животински продукти (3), и по-специално член 4 от него,
 като има предвид, че:
 (1)
 С Директива 2002/99/ЕО се установяват, наред с другото, ветеринарно-санитарните изисквания относно въвеждането в Съюза на продукти от животински произход за консумация от човека. В съответствие с посочените изисквания въвеждането на тези продукти в Съюза се разрешава само от трети страни, които фигурират в списъка, изготвен от Комисията.
 (2)
 В Директива 2002/99/ЕО също така се предвижда, че могат да се установят правила и начини за удостоверяване при превоз.
 (3)
 В Споразумението между Европейската общност и Нова Зеландия относно санитарните мерки, приложими за търговията с живи животни и животински продукти, приложено към Решение 97/132/ЕО („споразумението“), се предвижда определянето на гаранции за въвеждането на прясно месо от Нова Зеландия, равностойни на определените в правото на Съюза, в частност в Директива 2002/99/ЕО и Регламент (ЕС) No 206/2010 на Комисията (4). Такава равностойност е установена за прясно месо във връзка със здравето на животните и общественото здраве, както е определено в приложение V към споразумението.
 (4)
 С Регламент (ЕС) No 206/2010 се определят, наред с другото, условията за въвеждането в Съюза на пратки прясно месо. За тази цел в част 1 от приложение II към посочения регламент е установен списък на трети страни, територии или части от тях, от които могат да бъдат въвеждани такива пратки в Съюза, както и образци на ветеринарните сертификати, които трябва да придружават посочените пратки, като се отчитат всички изисквани специфични условия или допълнителни гаранции.
 (5)
 Нова Зеландия е включена в списъка в част 1 от приложение II към Регламент (ЕС) No 206/2010 като държава, от която е разрешено въвеждането в Съюза на пратки прясно месо от домашни животни от рода на едрия рогат добитък, от овце и свине, домашни нечифтокопитни животни, отглеждани в стопанства и